
На основу Одлуке о усвајању Локалног акционог плана запошљавања града Врања за 2017.годину, од 19.01.2017.године (06-7/2017-04)

ГРАД ВРАЊЕ

Расписује

ЈАВНИ ПОЗИВ

ЗА УЧЕШЋЕ У ФИНАНСИРАЊУ ПРОГРАМА ОБУКЕ НА ЗАХТЕВ ПОСЛОДАВЦА У 2017. ГОДИНИ

I ОСНОВНЕ ИНФОРМАЦИЈЕ 

Програм обуке на захтев послодавца подразумева учешће у финансирању обуке ради стицање додатних знања и вештина потребних за обављање послова на конкретном радном месту, у складу са посебним техничко – технолошким захтевима и типологијом пословно производног процеса, на захтев послодавца који припада приватном сектору, као и предузећа за професионалну рехабилитацију и запошљавање особа са инвалидитетом која послују са већинским државним капиталом.
Укупан број лица обухваћених обуком, а у складу са Локалним акционим планом запошљавања града Врања за 2017. годину биће утврђен на основу исказаних потреба послодаваца и према расположивим буџетским средствима како план предвиђа, a највише до 300 лица.

Програм обуке на захтев послодавца подразумева: 

-   реализацију обуке у трајању од највише 120 часова укупно, у периоду који не 

    може бити краћи од једног месеца (30 дана), а не дужи од два месеца (60 дана), 

    о чему ће се послодавац изјаснити у захтеву за учествовање у програму обуке.  

Послодавац је у обавези да током трајања обуке са лицем сачини Уговор о раду на одређено време или Уговор о привременим и повременим пословима, за период који лице проводи на обуци.
Послодавац остварује право да замени лице које одустане од обуке или прекине исту, незапосленим лицем са евиденције Националне службе за запољшавање – филијала Врање, о чему ће званичним писаним путем обавестити град Врање, а у складу са потписаним Уговором.    
Послодавац се обавезује да по истеку обуке, сваком полазнику изда Потврду/Уверење о извршеној обуци, односно оспособљавању за обављање послова на конкретном радном месту, у складу са посебним техничко – технолошким захтевима и типологијом пословно производног процеса, о чему ће званичним писаним путем обавестити град Врање, а у складу са потписаним Уговором.
Послодавац се такође обавезује да након завршене обуке са лицем које заврши обуку, заснује радни однос на најмање 24 месеца, о чему ће званичним писаним путем обавестити град Врање, а у складу са потписаним Уговором.
У случају да по истеку обуке, а у оквиру поменута 24 месеца се прекине радни однос са селектованим лицем, послодавац је дужан да запосли друго лице са евиденције НСЗ, о чему ће званичним писаним путем обавестити град Врање, а у складу са потписаним Уговором.
II НАМЕНА И ВИСИНА СРЕДСТАВА 

За реализацију обуке Град Врање исплаћује: 

1. послодавцу: 

-  средства на име покрића дела трошкова минималне нето зараде у Републици 

   Србији са припадајућим порезима и доприносима, обрачунатој према 

   проценту, односно броју сати у току месеца које лице проведе на обуци, у 

   укупном износу који не може прећи 3.120 динара плус припадајући порези и 

   доприноси (на месечном нивоу, за фонд од 60 часова обуке месечно), односно

   6.240 динара плус припадајући порези и доприноси за укупно 120 часова обуке 

   (било да се иста организује у једном месецу или је распоређена у два месеца) 

-  средства за покриће трошкова превоза радника само у једном месецу, у износу од највише 1.600динара/раднику/месечном нивоу
Послодавац се обавезује да обезбеди преостали део неопходних средстава на име покрића трошкова минималне нето зараде у Републици Србији са припадајућим порезима и доприносима, обрачунатој према проценту, односно броју сати у току месеца које лице проведе на обуци као и да обезбеди покриће трошкова превоза за други месец обуке, у случају да иста траје два месеца, односно 60 дана. 

Послодавац се обавезује да врши обрачун и исплату минималне нето зараде у Републици Србији са припадајућим порезима и доприносима, у складу са потписаним Уговорима са лицем/лицима током трајања обуке.

Уговорена средства за реализацију програма обуке, Град Врање исплаћује послодавцу у две рате (прва по истеку првог месеца обуке и друга по достављању доказа да су полазници обучени и запослени на одређено време), уз достављање одговарајућих средстава обезбеђења уговорних обавеза приликом закључивања уговора. ( бланко меница)
III ПОДНОШЕЊЕ ЗАХТЕВА ПОСЛОДАВАЦА

Услови 

Право учешћа у реализацији програма обуке на захтев послодавца може остварити послодавац под условом: 

-   да припада приватном сектору (удео приватног капитала у власничкој структури  

    100%) и да је регистрован на територији града Врања 

-   предузећа за професионалну рехабилитацију и запошљавање особа са 

    инвалидитетом која послују са већинским државним капиталом,

-   да у законским роковима измирује обавезе по основу пореза и доприноса за   

    обавезно социјално осигурање; 

-   да у последњих шест месеци није био дуже од 30 дана непрекидно евидентиран 

    у регистру дужника принудне наплате НБС; 

-   да је измирио обавезе по основу локалних изворних прихода према Граду 

    Врању, о чему потврду издаје Локална пореска администрација Градске управе 

    Врање 

-   да обучава и запосли незапослено лице који се води на евиденцији Националне 

    службе за запољшавање – филијала Врање 

-   да има кадровске и просторне капацитете за реализацију програма обуке, 

    односно обезбеди инструктора који има: 

       минимум завршену средњу школу (трећи и четврти степен)
       одговарајућу стручну квалификацију и најмање 12 месеци радног искуства 
          на пословима за које се лице обучава 

       најмање 24 месеца радног искуства на пословима за које се лице обучава, 
         уколико нема одговарајућу стручну квалификацију; 

-    послодавац треба да обезбеди једног инструктора за једну образовну групу; 
     обука мора да се реализује у једном циклусу, са могућношћу формирања више 
     полазничких група; 
-    да има техничке, просторне и друге капацитете за реализацију програма обуке, 

     односно, да радни простор, техничка средства и опрема по функционалности 

     одговарају величини образовне групе и у складу су са радним местом за које се 

     лица обучавају, као и да обезбеди све услове у складу са прописима о 

     безбедности и заштити на раду. 

Документација за подношење захтева: 

-  захтев за учешће у програму на прописаном обрасцу Града Врања

-  фотокопија решења надлежног органа о упису у регистар, уколико подносилац 

   захтева није регистрован у АПР; уколико делатност обавља изван седишта

   послодавца (издвојено место), односно у издвојеном организационом делу 

   (огранак) - извод из регистра или одлука надлежног органа о образовању 

   организационог дела; 

-  уверење Пореске управе о измиреним обавезама на име пореза и доприноса до 

   месеца који претходи месецу у коме је поднет захтев - за послодавца који 

   паушално измирује пореске обавезе; 

-  извод из појединачне пореске пријаве о обрачунатим порезима и доприносима,

   штампан из електронске базе података Пореске управе (ЕБП-ПУРС), оверен од 

   стране послодавца, за пријаве поднете у три месеца која претходе месецу у 

   коме је поднет захтев; 

-  извод из банке о плаћеном порезу и доприносима за обавезно социјално 

   осигурање за пријаве поднете у три месеца која претходе месецу у коме је

   поднет захтев; 

-  да је измирио обавезе по основу локалних изворних прихода према Граду 

   Врању, о чему потврду издаје Локална пореска администрација Градске управе 

   Врање

-  извод из акта о организацији и систематизацији послова код послодавца где је 

   као услов за рад на одређеним пословима предвиђено радно ангажовање лица 

   одређеног профила, односно занимања или назив и опис послова за које ће се 

   незапослени обучавати, као и услови за обављање истих или Изјава послодавца
   да је као услов за рад на одређеним пословима предвиђено радно ангажовање 
   лица одређеног профила, односно занимања или назив и опис послова за које 
   ће се незапослени обучавати
-  доказ о кадровским капацитетима за реализацију програма обуке, и то: 

    доказ о квалификацијама/стручној оспособљености инструктора (диплома, 

       уверење, сертификат, лиценца и сл.) 

    доказ о дужини радног искуства инструктора на пословима за које се лице 

       обучава (уговор о раду, потврда послодавца о радном искуству и сл.). 

Начин подношења захтева послодаваца

Захтев за учешће у програму, са припадајућом документацијом се подноси  писаним путем, на адресу Град Врање – Градска управа, Краља Милана 1, 17501 Врање или се предаје директно на писарници Градске управе.

Образац захтева се може преузети са званичног сајта града Врања www.vranje.org.rs. Све информације за време трајања позива можете добити на бројеве телефона: 017/402-314 и 017/414-574
Рок за доставу захтeва је 15 дана од дана објављивања јавног позива на званичном сајту града Врања. 

IV ДОНОШЕЊЕ ОДЛУКЕ 

Одлука о одобравању средстава за програм обуке на захтев послодавца доноси се на основу провере поднетих захтева и испуњења критеријума и услова јавног позива. 

Поред испуњавања критеријума и услова јавног позива као предност код одлучивања по поднетим захтевима послодаваца биће узимани у обзир: број радника обухваћени обуком, као и искуство послодаваца у оваквим и сличним програмима у претходном периоду. 

Неблаговремени и непотпуни захтеви неће бити узети у обзир.

Одлука о одобравању средстава се доноси у року од 8 дана од истека рока за подношење захтева послодаваца за учествовање у програму обука. Одлука о одобравању средстава са  списком селектованих послодаваца за учешће у програм обука биће објављена на званичном сајту града Врања www.vranje.org.rs , као и огласној табли града Врања. 
Град Врање ће по доношењу одлуке о одобравању средстава потписати уговоре са изабраним послодавцима у року од 3 дана.

Селекцију незапослених лица са евиденције НСЗ – филијала Врање ће извршити послодавци, о чему ће писаним путем обавестити Град Врање.
Послодавци се обавезују да по потпису уговора са градом Врањем потпишу појединачне Уговоре са селектованим лицима са евиденције НСЗ – филијала Врање која ће бити обухваћена обуком, и фотокопије тих уговора са селектованим лицима доставе граду Врању.
Провера поднетих захтева 
Град Врање проверава усклађеност поднетог захтева и приложене документације са условима из Јавног позива. У циљу провере испуњености услова из Јавног позива, Град Врање ће по потреби извршити службени обилазак послодавца. 

